Republikken Marij El

Republikken Marij El (, ; østmarisk Марий Эл Республика, ) er en af 21 autonome republikker i Den Russiske Føderation, og hjemland for mariske folk. Republikken ligger midt i den europæiske del af Rusland. Republikkens areal er  km² med en befolkning på (2016). Hovedstaden er Josjkar-Ola (), en by ved Volga med omkring en kvart million indbyggere.

Politik 

Lederen af Republikken Marij El er præsidenten, som siden januar 2004 har været Leoníd Markélov fra partiet Det Forenede Rusland.

Økonomi

Erhvervsliv 

De mest udviklede industrigrene er maskin- og metallindustri, træforædling og næringsmiddelindustri. Størsteparten af industrien ligger i hovedstaden Josjkar-Ola, eller i byerne  Kozmodemjansk, Volzjsk, og Zvenigovo

Turisme 

Mange turister kommer til Marij El fra Tjuvasjien og Tatarstan for at bade på sandstrandene langs Volga, ligesom der kommer en del turister fra Finland og Ungarn, der er interesserede i at besøge brødrefolket i øst.

Demografi 

Befolkningsudviklingen siden 2000 har været:

Russere udgør 45,1% af Republikken Marij Els indbyggere, de bor frem for alt i byerne og i den vestlige del af republikken, marier, der udgør 41,8%, bor fortrinsvis på landet. I de største byer bor der tillige tatarer, tjuvasjere, mordvinere og ukrainere. I de østlige områder, mod Tatarstan, bor der en del tatarar.

Geografi 

Marij El ligger øst på den østeuropæiske slette, ved den midterste del af Volga, der løber gennem den sydvestlige del af republikken. Bifloden Vetluga løber ud i Volga her. De vestlige dele er hovedsagelig fladt lavland. I øst hæver bakkerne i Vjatskij Uval sig til 275 m.o.h.

Byer 

Den største by er Josjkar-Ola med (2015) indbyggere, den næststørste by er Volzjsk med (2015) indbyggere.

Uddannelse 

Det statslige tekniske universitet, Mari statslige universitet, og Mari pædagogiske institut er de vigtigste uddannelsesinstitutioner,  alle ligger i Josjkar-Ola.

Religion 

De fleste indbyggere i republikken er russisk-ortodokse, i den østlige del af republikken er der også en del muslimer og en del, der tror på den traditionelle mariske religion, en førkristen religion med visse ydre træk lånt fra kristendommen.

Historie 

De første folk, der er kendt i området, var finsk-ugriske folkeslag, som bosatte sig i forhistorisk tid. Tjeremisser, et gammelt navn på marierne, er nævnt i khazarske skrifter fra 900-tallet. I midten af 1200-tallet blev området erobret af mongolerne, hvorefter det mongolske verdensrige blev delt op og det blev en del af Kazan-khanatet.

I 1550 blev området erobret af Zar-rusland, og russisk kolonisering af området tog til. I 1583 blev byen Kozmodemjansk grundlagt, og året efter Tsarevokoksjajsk (dagens Josjkar-Ola). Fra 1700-tallet kom de første skrifter på marisk sprog skrevet med det kyrilliske alfabet, og i 1775 kom den første mariske grammatik. Det samme år fik det store oprør ved Jemeljan Pugatsjov stor støtte i Marij El.

Under den russiske revolution kom området under kontrol af bolsjevikkerne i december 1917. Sommeren 1918 var der en bølge af kontrarevolutionære oprør, men alle blev slået ned af den røde hær.

Den 4. november 1920 blev Mari autonome oblast oprettet. Den 5. december 1936 fik denne status som Mari autonome sovjet socialistiske republik (Mari ASSR) inden for Sovjetunionen. Efter opløsningen af Sovjetunionen i 1991 skiftede republikken navn til Marij El Respublika () og blev en autonom republik i Den russiske føderation.

Noter

Eksterne henvisninger 

 Marij Els officielle hjemmeside  
 Kort over Marij El  
 Billeder fra Marij El